**Aiškinamasis raštas**

**PRIE SPRENDIMO PROJEKTO** „**DĖL dalyvavimo mėlynosios vėliavos programoje“**

**1. Sprendimo projekto esmė, tikslai ir uždaviniai.**

Šiuo sprendimo projektu siekiama įgyvendinti Klaipėdos miesto savivaldybės 2013-2020 metų strateginio plėtros plano, patvirtinto Klaipėdos miesto savivaldybės tarybos 2013-04-26 sprendimu Nr. T2-79 3.2 tikslo 3.2.1 uždavinį – siekti Mėlynosios vėliavos statuso Klaipėdos paplūdimiams. 2017 metais Smiltynės paplūdimys apdovanotas Mėlynąja vėliava. 2018 metais Smiltynės I ir Melnragės II paplūdimiai apdovanoti Mėlynąja vėliava. Šiems paplūdimiams apdovanojimo Savivaldybė siekia ir 2019 metais.

Mėlynosios vėliavos programą vykdo Aplinkosauginio švietimo fondas (Foundation for Environmental Education - FEE), nevyriausybinių aplinkosauginių organizacijų tinklas (www.fee.global). Atskirose valstybėse, FEE programas koordinuoja nacionaliniu lygiu veikiančios aplinkosauginės organizacijos. 2000 m. visuomeninė organizacija „Lietuvos žaliųjų judėjimas“ (LŽJ) Aplinkos bei Švietimo ir mokslo ministerijų teikimu tapo tarptautinio Aplinkosauginio švietimo fondo FEE nariu bei koordinuoja FEE programas Lietuvoje.

Savivaldybės, turinčios Mėlynąją vėliavą, vykdančio Aplinkosauginio švietimo fondo (Europoje – pagal ES direktyvas) nustatytus reikalavimus atitinkančius paplūdimius, gali juose vasaros sezonui iškelti Mėlynąją vėliavą. Šiandien Mėlynoji vėliava jau yra tapusi pripažintu tarptautiniu paplūdimio kokybės ženklu bei yra puiki reklama, siekiant pritraukti užsienio turistus.

Siekiant, kad paplūdimys būtų apdovanotas Mėlynąja vėliava, jis turi atitikti tam tikrus reikalavimus. Sieksime įgyvendinti Mėlynosios vėliavos programos reikalavimus Smiltynės paplūdimio 500 metrų atkarpoje prie centrinio tako ir Melnragės II paplūdimio 500 metrų atkarpoje prie centrinio tako. Mėlynoji vėliava suteikiama tik vienam sezonui. Lietuvos žaliųjų judėjimo įgalioti asmenys bei Aplinkosauginio švietimo fondo inspektoriai privalo tikrinti ar paplūdimiai atitinka visus keliamus reikalavimus vasaros sezono metu. Vėliava turi būti nuleidžiama, jei randama trūkumų. Pakelti ją leidžiama tik tada, kai visi trūkumai pašalinami.

**2. Projekto rengimo priežastys ir kuo remiantis parengtas sprendimo projektas.**

Pagal 2018-06-11 sutartį Nr. J9-1369 „Mėlynosios vėliavos programos koordinavimo ir įgyvendinimo Klaipėdos paplūdimiuose“ Lietuvos žaliųjų judėjimas atliko I Smiltynės ir II Melnragės paplūdimių įvertinimą. Minėtiems paplūdimiams pateiktos paraiškos Mėlynosios vėliavos apdovanojimui gauti.

**3. Kokių rezultatų laukiama.**

Mėlynosios vėliavos kriterijai yra puikios gairės racionaliai planuojant aplinkosauginių priemonių ir turizmo plėtrą, pritraukiant daugiau Lietuvos ir užsienio turistų.

**4. Sprendimo projekto rengimo metu gauti specialistų vertinimai.**

Geri.

**5. Išlaidų sąmatos, skaičiavimai, reikalingi pagrindimai ir paaiškinimai.**

Sąmata pridedama

**6. Lėšų poreikis sprendimo įgyvendinimui.**

Preliminari suma – 10000,00 Eur.

**7. Galimos teigiamos ir neigiamos sprendimo priėmimo pasekmės.**

Teigiamos pasekmės:

Klaipėdos, kaip miesto prie jūros populiarinimas tarptautiniu mastu, sutvarkyti paplūdimiai, visuomenės aktyvus dalyvavimas gamtosauginėse veiklose, švietimas ekologinėmis temomis, gamtinio karkaso išsaugojimas.

Miesto tvarkymo skyriaus vedėja Irena Šakalienė